recursal/SuperWikiNEXT-32B huggingface dataset:
**C30 - C39: ZHUBNÉ NÁDORY DÝCHACÍCH A VNÚTROHRUDNÍKOVÝCH ORGÁNOV** patria do II.kapitoly MKCH-10 - Nádory (MKCH-10, C00 - D48).

Zahŕňa stredné ucho.
  
Nezahŕňa mezotelióm (C45.-).

**C30 - ZHUBNÝ NÁDOR NOSOVEJ DUTINY A STREDNÉHO UCHA**

C30.0 - Nosová dutina

Nosová chrupka
Nosová mušľa
Vnútorný nos
Nosová priehradka
Predsieň nosa
Nezahŕňa:
nosovú kosť (C41.0)
nos NS (C76.0)
bulbus olfactorius (C72.2)
zadný okraj priehradky a choany (C11.3)
kožu nosa (C43.3, C44.3)
C30.1 - Stredné ucho

Sluchová trubica
Vnútorné ucho
Dutiny hlávkového výbežku
Nezahŕňa:
zvukovod (vonkajší) (C43.2, C44.2)
vonkajší kostený zvukovod (C41.0)
ušnú chrupku (C49.0)
kožu (vonkajšieho) ucha (C43.2, C44.2)
**C31 - ZHUBNÝ NÁDOR PRINOSOVÝCH DUTÍN**

C31.0 - Čeľustná dutina - sinus maxillaris

Antrum Highmori
C31.1 - Čuchová dutina - sinus ethmoidales
  
C31.2 - Čelová dutina - sinus frontalis
  
C31.3 - Dutina klinovej kosti - sinus sphenoidalis
  
C31.8 - Presahujúca lézia paranazálnych dutín
  
C31.9 - Nešpecifikovaná prinosová dutina

**C32 - ZHUBNÝ NÁDOR HRTANA**

C32.0 - Hlasivka - glottis

Hlasivkové väzy (pravé) NS
C32.1 - Supraglottis

Aryepiglotická krkva, hrtanová strana
Príklopka (nadjazyková, suprahyoidná časť) NS
Nepravé hlasivkové väzy
Zadná (hrtanová) plocha príklopky
Komorové väzy
Nezahŕňa:
prednú plochu príklopky (C10.1)
aryepiglotickú krkvu
NS (C13.1)
hypofaryngovú stranu (C13.1)
okrajové pásmo (C13.1)
C32.2 - Subglottis
  
C32.3 - Hrtanová chrupka
  
C32.8 - Presahujúca lézia hrtana
  
C32.9 - Hrtan, bez špecifikácie

**C33 - ZHUBNÝ NÁDOR PRIEDUŠNICE**

**C34 - ZHUBNÝ NÁDOR PRIEDUŠIEK A PĽÚC**

C34.0 - Hlavná prieduška

Hrebeň priedušnice - carina
Pľúcna brána - hilus
C34.1 - Horný lalok, prieduška alebo pľúca
  
C34.2 - Stredný lalok, prieduška alebo pľúca
  
C34.3 - Dolný lalok, prieduška alebo pľúca
  
C34.8 - Presahujúca lézia priedušky a pľúc
  
C34.9 - Prieduška alebo pľúca bez špecifikácie

**C37 - ZHUBNÝ NÁDOR TÝMUSU**

**C38 - ZHUBNÝ NÁDOR SRDCA, MEDZIPĽÚCIA (MEDIASTÍNA) A POHRUDNICE**

Nezahŕňa mezotelióm (C45.-).

C38.0 - Srdce

Osrdcovník
Nezahŕňa veľké cievy (C49.3).
C38.1 - Predné medzipľúcie
  
C38.2 - Zadné medzipľúcie
  
C38.3 - Nešpecifikovaná časť medzipľúcia
  
C38.4 - Pohrudnica
  
C38.8 - Presahujúca lézia srdca, medzipľúcia a pohrudnice

**C39 - ZHUBNÝ NÁDOR INÝCH A NEPRESNE URČENÝCH MIEST DÝCHACEJ SÚSTAVY A VNÚTROHRUDNÍKOVÝCH ORGÁNOV**

Nezahŕňa:

* vnútrohrudníkový NS (C76.1)
* hrudníkový NS (C76.1)

C39.0 - Nešpecifikovaná časť horných dýchacích ciest
  
C39.8 - Presahujúca lézia dýchacích a vnútrohrudníkových orgánov

Zhubný nádor dýchacích a vnútrohrudníkových orgánov, ktorého miesto vzniku nemožno zatriediť pod žiadnu z položiek C30 - C39.0
C39.9 Nepresne určené lokalizácie v dýchacej sústave

Dýchacie orgány NS

Zdroj
-----

* Národné centrum zdravotníckych informácií
Krajny, ktoré ratifikovali dohovor
**Dohovor o ochrane európskych voľne rastúcich rastlín, voľne žijúcich živočíchov a prírodných stanovíšť** (angl. *Convention on the Conservation of European Wildlife and Natural Habitats*), známy aj ako **Bernský dohovor**, je jedným z najvýznamnejších medzinárodných dohovorov týkajúcich sa ochrany prírody. Uzavretý bol 19. septembra 1979 v Berne vo Švajčiarsku a do platnosti vstúpil 1. júna 1982. 

Slovenská republika podpísala Dohovor 28. apríla 1994. Ratifikačnú listinu podpísal prezident SR 15. augusta 1996. Slovensko sa tak stalo členskou krajinou Dohovoru s účinnosťou od 1. januára 1997.

Dohovor už podpísalo 47 členských štátov Rady Európy (vrátane mimoeurópskych štátov Azerbajdžan a Gruzínsko), päť nečlenských štátov (Bielorusko, Burkina Faso, Maroko, Senegal a Tunisko) a Európske spoločenstvo.

Referencie
----------

1. ↑   *Bernský dohovor* [online]. [Cit. 2016-05-28]. Dostupné online.
2. ↑   *Dohovor o ochrane európskych voľne žijúcich organizmov a prírodných stanovíšť (Bernský dohovor)* [online]. Banská Bystrica: Štátna ochrana prírody SR, 1997-01-01, [cit. 2020-02-19]. Dostupné online.

Pozri aj
--------

* Zoznam prísne chránených druhov rastlín podľa Bernského dohovoru
* Zoznam prísne chránených druhov živočíchov podľa Bernského dohovoru

Externé odkazy
--------------

* HOSKOVEC, Ladislav. *Nejvzácnější rostliny Evropy* [online]. Botany.cz, 19. júl 2007, [cit. 2008-01-13]. Dostupné online.
* *Convention on the Conservation of European Wildlife and Natural Habitats* [online]. Rada Európy, [cit. 2008-01-13]. Dostupné online.

Zdroj
-----

* *Tento článok je čiastočný alebo úplný preklad článku Úmluva o ochraně evropských planě rostoucích rostlin, volně žijících živočichů a přírodních stanovišť na českej Wikipédii.*
**Dohoda o brigádnickej práci študentov** je typ dohody o práci vykonávanej mimo pracovného pomeru. Upravená je v § 223 - 225 a § 227 - 228 Zákonníka práce.

Príslušné ustanovenia Zákonníka práce z roku 2013
-------------------------------------------------

§223 - 225: - pozri v článku dohoda o práci vykonávanej mimo pracovného pomeru

*§ 227 (1) Dohodu o brigádnickej práci študentov môže zamestnávateľ uzatvoriť s fyzickou osobou, ktorá má štatút žiaka strednej školy alebo štatút študenta dennej formy vysokoškolského štúdia podľa osobitného predpisu a ktorá nedovŕšila 26 rokov veku. Prácu na základe dohody o brigádnickej práci študentov možno vykonávať najneskôr do konca kalendárneho roka, v ktorom fyzická osoba dovŕši 26 rokov veku.*

*(2) Na základe dohody o brigádnickej práci študentov možno vykonávať prácu v rozsahu najviac 20 hodín týždenne v priemere; priemer najviac prípustného rozsahu pracovného času sa posudzuje za celú dobu, na ktorú bola dohoda uzatvorená, najdlhšie však za 12 mesiacov.*

  

*§ 228 (1) Dohodu o brigádnickej práci študentov je zamestnávateľ povinný uzatvoriť písomne, inak je neplatná. V dohode musí byť uvedené: dohodnutá práca, dohodnutá odmena za vykonanú prácu, dohodnutý rozsah pracovného času a doba, na ktorú sa dohoda uzatvára. Jedno vyhotovenie dohody o brigádnickej práci študentov je zamestnávateľ povinný vydať zamestnancovi.*

*(2) Dohoda o brigádnickej práci študentov sa uzatvára na určitú dobu, prípadne na neurčitý čas. V dohode možno dohodnúť spôsob jej skončenia. Neoddeliteľnou súčasťou dohody je potvrdenie štatútu študenta podľa uvedenej dohody podľa § 227 ods. 1; to neplatí, ak sa dohoda uzatvára v období od skončenia štúdia na strednej škole alebo od skončenia letného semestra na vysokej škole najneskôr do konca októbra toho istého kalendárneho roka. Okamžité skončenie dohody možno dohodnúť len pre prípady, v ktorých možno okamžite skončiť pracovný pomer. Ak spôsob skončenia nevyplýva priamo z uzatvorenej dohody, možno ju zrušiť dohodou účastníkov k dohodnutému dňu a jednostranne len výpoveďou bez uvedenia dôvodu s 15-dennou výpovednou dobou, ktorá sa začína dňom, v ktorom bola písomná výpoveď doručená.*

Brigádnici na Slovensku
-----------------------

Podľa údajov z roku 2014 od personálnej agentúry Index Nosluš sa priemerná mzda na Slovensku pri dohode o brigádnickej práci študenta je 2,30€. Z interných údajov agentúry tiež vyplýva, že priemerný vek brigádnikov je 22 rokov a najviac brigádnikov je z Nitrianskeho kraja, o niečo menej zo Žilinského a Bratislavského samosprávneho kraja.

Zdroj
-----

* Zákonník práce 311/2001 Z.z. v znení účinnom od 1.1.2013

Referencie
----------

1. ↑   *Slovenskí študenti brigádujú priemerne za 2,30 € na hodinu* [online]. [Cit. 2014-09-26]. Dostupné online.
Miskový anemometer
**Anemometer** alebo **vetromer** je prístroj na meranie rýchlosti vetra. Nachádza sa na každej meteorologickej stanici.

V súčasnosti existujú prístroje na meranie vetra pod názvom anemometer a anemograf (po grécky anemos je vietor). Anemometrami sa merajú okamžité hodnoty vetra, zatiaľ čo anemografmi sa získava trvalý záznam o prvkoch vetra. Ručný anemometer umožňuje merať len rýchlosť vetra. Slúžia na to otáčavé časti prístroja s krížom, na koncoch ktorého sú polguľovité misky alebo lopatkový rotor. V prvom prípade sa misky roztočia v dôsledku rôzneho odporu dutej a vypuklej časti, kým v druhom je príčinou náklon roviny lopatiek voči vetru. Rýchlosť vetra je úmerná počtu otočiek rotujúcich častí prístroja za jednotku času. Ručičky počítadla sa pohybujú prostredníctvom prevodových koliesok. Počet otáčok umožňuje určiť priemerné hodnoty rýchlosti vetra. Namiesto mechanického počítadla otáčok je veľmi výhodné použiť elektrické počítadlo, ktoré môže byť od miesta merania vzdialené; spojenie sa uskutočňuje káblom. Pokiaľ ide o snímanie smeru vetra, jestvuje niekoľko možností. Najčastejšie býva časť smerovky opatrená po kruhovom obvode segmentmi (spravidla ide o 8,16 alebo 32 vodivých prúžkov), ktoré zabezpečujú kontakt podľa smeru vetra. Na zobrazovacej časti prístroja, ktorá sa podobá nástenným hodinám, svieti žiarovka zodpovedajúca smeru vetra. Dômyselný princíp sa využíva na meranie okamžitých rýchlosti vetra. Ide o známu Pitotovu trubicu prispôsobenú na tento účel, sú to vlastne dve vodorovné trubice so spojkou v tvare U. Jedna z trubíc je obrátená proti vetru a druhá po vetre. Rozdiel hladín je úmerný okamžitej hodnote rýchlosti vetra. Tento dynamický anemometer tvorí súčasť komplexného anemografu, ktorý zaznamenáva na registračnú pásku smer vetra, jeho priemernú rýchlosť a okamžité hodnoty rýchlosti. Anemografické záznamy sa každodenne spracúvajú a sú základným zdrojom informácii o veterných pomeroch daného miesta. Z hľadiska veterných pomerov sa udáva zastúpenie jednotlivých smerov vetra na celkovom počte prípadov jeho výskytu, priemerné rýchlosti vetra i jeho okamžité rýchlosti.

Iné projekty
------------

Commons
* Spolupracuj na Commons Commons ponúka multimediálne súbory na tému **Anemometer**

  


| * z
* d
* u
Meteorológia |
| --- |
| Odbory | 
* aerológia
* aeronómia
* klimatológia

 |
| Prístroje | 
* anemometer
* aneroid
* barograf
* družica
* hypsotermometer
* ombrograf
* radar
* slnkomer (heliograf)
* teplomer
* termograf
* tlakomer
* totalizátor
* vlhkomer
* zrážkomer

 |
| Prvky | 
* tlak
* rosný bod
* teplota
* zrážky

 |
| Javy | 
* blesk
* blizard
* búrka
* dážď
* derecho
* dúha
* El Niño
* front
* globálne otepľovanie
* inovať
* krúpa
* hmla
* oblak
* počasie
* rosa
* skleníkový efekt
* sneh
* snehová víchrica
* tornádo
* tromba
* tropická cyklóna
	+ hurikán
	+ tajfún
* vietor

 |


|  |  |
| --- | --- |
| Portal | Fyzikálny portálPortál vedy o Zemi |
**Guy Ernest Debord** (\* 28. december 1931, Paríž – † 30. november 1994, Bellevue-la-Montagne) bol francúzsky básnik, lettrista, umelec, experimentálny filmový tvorca, spisovateľ a zásadný teoretik modernej kultúry a spoločnosti. Bol ovplyvnený marxistickými ideami, kritizoval kapitalizmus a médiá. Používal metódy psychogeografie agitácie a tvorby situácií. 

V roku 1957 založil Situacionistickú internacionálu ktorá združovala rozličných umelcov používajúcich umelecké a antiumelecké metódy, anarchizmus a protopunk na narušenie kapitalistickej indoktrinovanej spoločnosti. Situacionistické idey zohrali významnú úlohu pri študentských nepokojoch v Paríži roku 1968. Guy Debord bol komplikovaná autoritárska osobnosť, čo sa odzrkadlilo aj v sporoch a následnej deštrukcii samotnej internacionály. V roku 1994 spáchal samovraždu.

Dielo
-----

Guyove zásadné knižné dielo *Spoločnosť spektáklu* (La Société du spectacle) vyšlo v roku 1967.

V roku 1952 natočil film *Krik pre markíza de Sade* – Hurlements en faveur de Sade.

Externé odkazy
--------------

* Situationist international online

Zdroj
-----

*Tento článok je čiastočný alebo úplný preklad článku Guy Debord na nemeckej Wikipédii.*

Autoritné údaje: * abART: 87487
* BnF: 11898959m
* GND: 119215365
* ISNI: 0000 0001 2130 2372
* LCCN: n85228329
* NK ČR: jo2007284439
* ULAN: 500125444
* VIAF: 44297675
* WorldCat: lccn-n85228329
F-22 pri prekročení rýchlosti zvuku
**Rýchlosť zvuku** je rýchlosť, akou sa zvukové vlny šíria prostredím. Často sa týmto pojmom myslí rýchlosť zvuku vo vzduchu, ktorá závisí od atmosférických podmienok - najväčší vplyv na jej hodnotu má teplota vzduchu. 

V kozmonautike a letectve sa používa rýchlosť zvuku aj ako jednotka rýchlosti, s označením "Mach" (muž. rod).

Rýchlosť zvuku v niektorých látkach
-----------------------------------

| Prostredie | Rýchlosť |
| --- | --- |
| Látka | Teplota (°C) | (m/s) | (km/h) |
| Suchý vzduch | 35 | 351,88 | 1 266,77 |
| 30 | 349,02 | 1 256,47 |
| 25 | 346,13 | 1 246,07 |
| 20 | 343,21 | 1 235,56 |
| 15 | 340,27 | 1 224,97 |
| 10 | 337,31 | 1 214,32 |
| 5 | 334,32 | 1 203,55 |
| 0 | 331,30 | 1 192,68 |
| -5 | 328,25 | 1 181,70 |
| -10 | 325,18 | 1 170,65 |
| -15 | 322,07 | 1 159,45 |
| -20 | 318,94 | 1 148,18 |
| -25 | 315,77 | 1 136,77 |

| Prostredie | Rýchlosť |
| --- | --- |
| Látka | Teplota (°C) | (m/s) | (km/h) |
| Oxid uhličitý | 25 | 259 | 932 |
| Kyslík | 25 | 316 | 1 138 |
| Hélium | 0 | 970 | 3 492 |
| Vodík | 0 | 1 270 | 4 572 |
| Ortuť | 20 | 1 400 | 5 040 |
| Destilovaná voda | 25 | 1 497 | 5 389 |
| Morská voda | 13 | 1 500 | 5400 |
| Ľad | -4 | 3 200 | 11 520 |
| Striebro | 20 | 2 700 / 3 700 | 9 720 / 13 320 |
| Meď | 20 | 3 500 / 4 720 | 12 600 / 16 992 |
| Sklo | 20 | 5 200 | 18 720 |
| Oceľ | 20 | 5 000 / 6 000 | 18 000 / 21 600 |
| Hliník | 20 | 5 200 / 6 400 | 18 720 / 23 040 |

Výsledok merania v pevných látkach záleží na tom, či sa meria rýchlosť šírenia pozdĺžnych (kompresných) kmitov alebo priečnych kmitov. Pozdĺžne kmity sa šíria rýchlejšie. V kvapalinách a plynoch sa šíria iba kompresné kmity, priečne kmity sa v nich nešíria, preto sa udáva len jedna rýchlosť.

Rýchlosť zvuku v ideálnom plyne
-------------------------------

V ideálnom plyne pre rýchlosť zvuku platí vzorec 

{\displaystyle c={\sqrt {\kappa \,R\,T}}} , kde {\displaystyle \kappa } je adiabatický koeficient, *R* je plynová konštanta a *T* je termodynamická teplota (v Kelvinoch),

alebo

{\displaystyle c={\sqrt {\kappa {\frac {p\_{0}}{\rho \_{o}}}}}\left(1+{\frac {1}{2}}\gamma \cdot t\right)} , kde {\displaystyle p\_{0}} je tlak plynu pri teplote 0 °C, {\displaystyle \rho \_{0}} príslušná hustota a {\displaystyle \gamma } súčiniteľ teplotnej rozpínavosti plynu.

Rýchlosť zvuku vo vzduchu
-------------------------

Z predchádzajúceho vzorca vyplýva, že pre rýchlosť zvuku v suchom vzduchu platí nasledujúci vzťah: {\displaystyle c=\left(331,82+0,61\cdot t\right)}m.s-1

Nasledujúca tabuľka udáva približné rýchlosti zvuku v rôznych nadmorských výškach:

| Nadmorská výška | Teplota vzduchu | Rýchlosť (m/s) |
| --- | --- | --- |
| Hladina mora | 15 °C | 340 |
| 11 000 m - 20 000 m | -57 °C | 295 |
| 29 000 m | -48 °C | 301 |
Katedrála svätého Sávu
Nočný pohľad na katedrálu
Ikonostas
**Katedrála svätého Sávu** (srb. Храм светог Саве) v Belehrade je hlavným pravoslávnym chrámom srbskej pravoslávnej cirkvi. Súčasne je to najväčší pravoslávny chrám v Srbsku a na Balkáne a jeden z najväčších pravoslávnych chrámov na svete. Je pomenovaný podľa srbského národného hrdinu a svätca svätého Sávu, ktorý žil v rokoch 1175 až 1236 na území stredovekého srbského štátu v období jeho najväčšieho rozkvetu. Nachádza sa v mestskej časti Vračar.

História
--------

Katedrála bola postavená na mieste staršieho srbského chrámu, ktorý v 16. storočí zničili tureckí okupanti. Nový chrám sa budoval pomerne dlho (od 1935 až do roku 2004). Jeho stavbu prerušila druhá svetová vojna a nemecká okupácia a v stavbe sa nepokračovalo ani v prvých rokoch komunistickej diktatúry. Stavebné práce sa rozbehli až v roku 1986. V roku 1989 bola dokončená kupola. 20. apríla 1999 tu spoločne slúžili pravoslávnu liturgiu ruský patriarcha Alexej II. a srbský patriarcha Pavle. Posledné úpravy boli dokončené v roku 2004.

Architektúra
------------

Hlavnými architektmi chrámu boli Bogdan Nestorović a Aleksandar Deroko. Vybudovaný je v novobyzantskom architektonickom štýle. Vzorom najväčšieho srbského chrámu bol byzantský chrám v Konštantínopole Hagia Sofia – Chrám Božej Múdrosti, ktorý bol postavený v čase byzantského cisára Justiniána I.. Fasáda chrámu je z bieleho mramoru a granitu. Najvyššia kupola má výšku 65 metrov. Do chrámu sa zmestí takmer 15 000 veriacich. V krypte sú pozostatky svätého Sávu, princa Lazara a iných osobností srbskej histórie. Chrám je symbolom srbského vlastenectva, histórie srbského národa a jeho pravoslávnej cirkvi.

Iné projekty
------------

Commons
* Spolupracuj na Commons Commons ponúka multimediálne súbory na tému **Katedrála svätého Sávu (Belehrad)**

Externé odkazy
--------------

* Chrám svätého Sávu (po srbsky)
**Bernard Francis Law** (\* 4. november 1931, Torreon, Mexiko – † 20. december 2017, Rím, Taliansko) bol americký rímskokatolícky kardinál.

Lawov otec pôsobil ako plukovník letectva v Mexiku. Bernard Law študoval na Harvarde dejiny stredoveku, neskôr v seminári sv. Jozefa v Los Angeles a na nižšej vysokej škole Josephinum vo Worthingtone (štát Ohio). Za kňaza ho vysvätili 21. mája 1961 a pridelili ho do diecézy Natchez-Jackson, kde sa stal šéfredaktorom diecéznych novín a zaoberal sa ekonomickými záležitosťami kúrie. V decembri 1968 dostal čestný titul monsignore.

Biskupom Spingfiels-Cape Girardeau sa stal 22. októbra 1973, biskupské svätenie prijal 5. decembra 1973 z rúk svojho dovtedajšieho nadriadeného, biskupa diecézy Natchez-Jackson Josepha Bernarda Bruninniho. V januári 1984 bol vymenovaný za arcibiskupa v Bostone. Pápež Ján Pavol II. ho 25. mája 1985 vymenoval za kardinála-kňaza a jeho titulárnym kostolom sa stal kostol S. Susanna.

Kardinál Law sa zúčastnil na zasadaní biskupských synod vo Vatikáne, v ich rámci aj na synode venovanej cirkvi v Amerike (november-december 1997). Reprezentoval pápeža ako jeho zvláštny vyslanec okrem iného na eucharistickom kongrese krajín Karibiku v Port of Spain (Trinidad a Tobago, apríl 1997). 

Ako arcibiskup bostonskej arcidiecézy pôsobil do 13. decembra 2002. Obvinili ho však zo zakrývania pohlavného zneužívania detí kňazmi v tejto diecéze, čím okrem straty mravného kreditu cirkvi v USA zapríčinil finančnú krízu diecézy. Bol nadriadeným Paula Shanleyho a Johna Geoghana, dvoch kňazov obvinených z pohlavného zneužívania detí.

Pod tlakom verejnej mienky sa Law v decembri 2002 vzdal vedenia arcidiecézy a pôsobil potom ako kaplán ženského kláštora v Clintone (štát Maryland). 

V máji 2004 sa stal arcikňazom patriarchálnej baziliky Santa Maria Maggiore v Ríme.

Referencie
----------

1. ↑  
 *Cardinal Bernard Francis Law (1931-2017)* [online]. National Catholic Register, 2017-12-20, [cit. 2017-12-21]. Dostupné online. (po anglicky)
2. ↑  
 *Úmrtie: Vo veku 86 rokov zomrel po chorobe americký kardinál Bernard Law* [online]. TK KBS, 2017-12-20, [cit. 2017-12-21]. Dostupné online.
3. ↑  
 *A church seeks healing. Pope accepts Law’s resignation in Rome* [online]. The Boston Globe, 2002-12-04, [cit. 2017-12-21]. Dostupné online. (po anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **Bernard Francis Law**

Autoritné údaje: * GND: 114940728X
* ISNI: 0000 0001 1321 1921
* LCCN: n86825896
* VIAF: 165267060
* WorldCat: lccn-n86825896
Kondenzované kvapôčky vody pri poruche parovodu
Oblaky
Kondenzovaná vodná para v ovzduší, okolo lietadla, ktoré práve prekonáva zvukovú bariéru
**Vodná para** je plynné skupenstvo vody. Vodná para môže byť vyrobená z výparníka, vriacej vody alebo zo sublimácie ľadu.

Fyzikálne vlastnosti
--------------------

Niektoré fyzikálne vlastnosti vodnej pary sú (pri normálnom tlaku a nulovej teplote):

* mólová hmotnosť - 18,016 kg.kmol-1
* špecifická plynová konštanta - 461,60 J.kg-1.K-1
* špecifická tepelná kapacita pri konštantnom tlaku - 1,855 kJ.kg-1.K-1
* špecifická tepelná kapacita pri konštantnom objeme - 1,390 kJ.kg-1.K-1
* Poissonova konštanta - 1,33

Vodná para v prírode
--------------------

Za normálnych atmosférických podmienok vodná para je vytváraná odparovaním a kondenzáciou sa zmení na kvapalnú vodu. Vodná para je počas plynného skupenstva neviditeľná. Množstvo vodnej pary v prostredí sa udáva vlhkosťou. 
Vodná para je ľahšia alebo menej hustá ako suchý vzduch.

Vodná para je najvýznamnejší skleníkový plyn, jej skleníkový efekt je vyšší než u oxidu uhličitého, spôsobujúci jeho ako kladnú tak zápornú spätnú väzbu. Percentuálny podiel vodnej pary na skleníkovom efekte atmosféry je 36 % až 70 %, pre porovnanie u CO2 je to 9 % až 26 %. Nie je možné priradiť ku každému plynu špecifické percento, pretože absorpčné a emisné pásy plynov sa prekrývajú (teda rozsahy uvedené vyššie). Mraky tiež absorbujú a vyžarujú infračervené žiarenie a ovplyvňujú tak radiačné vlastnosti atmosféry. Z 99,9 % sa nachádza v zemskej troposfére. Kondenzáciou vodnej pary vznikajú oblaky a dažďové a snehové zrážky, vodná para je tiež hlavnou príčinou vzniku blesku.

Vodná para v technike
---------------------

Vodná para má pre svoje fyzikálne vlastnosti a dostupnosť nezastupiteľnú úlohu v technických aplikáciách. Pri zrode priemyselnej revolúcie stál Wattov parný stroj, rozvoj železničnej a lodnej dopravy zabezpečili parné rušne a parníky a aj v súčasnosti sú parné turbíny súčasťou moderných energetických zariadení vrátane jadrových elektrární.

### Stavová rovnica vodnej pary

Najjednoduchšia forma termickej stavovej rovnice používaná pre technické výpočty zariadení s vodnou parou je:

{\displaystyle {\big (}p){\big (}v+0,016)=rT}
kde:

{\displaystyle p} – je tlak vodnej pary (Pa)
{\displaystyle v} – je špecifický objem vodnej pary (m3.kg-1)
T – je teplota vodnej pary (K)
{\displaystyle r} – je špecifická plynová konštanta vodnej pary (J.K-1.kg-1) 1

Referencie
----------

1. ↑   ANTAL, Štefan. *Termodynamika*. Bratislava : Edičné stredisko STU, 1992. 317 s.
2. ↑   *Water vapour: feedback or forcing?* [online]. 2005, [cit. 2019-05-27]. Dostupné online.
3. ↑   KUNC, Antonín, a kol. *Mechanika III*. Bratislava : Slovenské vydavateľstvo technickej literatúry, n.p. 1965. 256 s.

Iné projekty
------------

Commons
* Spolupracuj na Commons Commons ponúka multimediálne súbory na tému **Vodná para**


|  |  |
| --- | --- |
| Portal | Chemický portálPortál vedy o Zemi |
**Svätý Bernard z Clairvaux** (\* 1090, Fontaine-lès-Dijon, Francúzsko – † 20. august 1153, kláštor Clairvaux, Francúzsko) bol francúzsky filozof, teológ a mystik, jeden z hlavných predstaviteľov kresťanskej stredovekej mystiky, odporca Abélarda, ktorý zanechal obdobne silnú pečať na 12. storočí ako Abélard.

Život
-----

V roku 1113 vstúpil do novozaloženého cisterciánskeho kláštora v Cîteaux. O dva roky neskôr, v roku 1115, založil cisterciánsky kláštor Clairvaux. Podporoval rád templárov a zaslužil sa o jeho rozmach. Svojou diplomatickou obratnosťou a rečníckym umením sa výrazne pričinil o uskutočnenie Druhej križiackej výpravy (1147-1149). Svojimi kázňami vyvolal križiacke nadšenie po celej Európe: kázal v severnom Francúzsku, Flámsku a v Porýní.

Človek má pokorne kontemplovať o stvoriteľovi vo svete a v tejto kontemplácii nachádzať pravdu. Pokora je začiatkom všetkého poznania pravdy. V pokore sa utíšia všetky záujmy ja a človek sa otvorí svetu pravdy. Na tejto ceste rozlišuje Bernard tri stupne: consideratio, kde človek zbiera a hľadá, contemplatio, v ktorej človek v dôverčivej odovzdanosti a nazeraní zmocňuje sa pravdy a extázu. Ona je vrchol čiže úplné odtrhnutie mysle od vonkajšieho sveta a plné pohrúženie sa do Boha a rozplynutie sa v ňom (ako kvapka vody vo víne). Viera a odovzdanosť sú dôležitejšie než všetka dialektika.

Bernard bol zanieteným reformátorom cirkvi a jej inštitúcií. Jeho spisy vynikajú dobrým štýlom, ktorý si osvojil čítaním biblie a cirkevných otcov, najmä Augustína. Roku 1146 použil svoju preslávenú výrečnosť pri organizácii druhej križiackej výpravy. Jeho mystické a asketické spisy boli veľmi rozšírené a mali vplyv aj u nás.

Diela
-----

Bernardi Opera, 1719
* okolo 1121: *De gradibus humilitatis et superbiae* (Stupne pokory a pýchy)
* okolo 1126: *De diligendo Deo* (Ako milovať Boha)
* okolo 1127: *De gratia et libero arbitrio* (Milosť a slobodná vôľa)
* Zobrané spisy (moderné kritické vydanie): Leclerq, Talbot, Rochais (eds.). *Opera*. 8 zv. Roma, 1958-1975.

Ďalšia literatúra
-----------------

* ZUPKA,Dušan. *Obraz mníšstva v listoch Bernadra z Clairvaux*. In *Medea*, 2006, roč. 10, s. 101-114.
* ZUPKA, Dušan. *Mystik kontra dialektik. Konflikt Bernarda z Clairvaux a Pierra Abélarda*. In ***História*** 2005, roč 5, č.6, s. 32-34.

Pozri aj
--------

* Raná scholastika
* Marguerite Porete

Iné projekty
------------

WikicitátyCommons
* Spolupracuj na Wikicitátoch Wikicitáty ponúkajú citáty od alebo o **Bernard z Clairvaux**
* Spolupracuj na Commons Commons ponúka multimediálne súbory na tému **Bernard z Clairvaux**

Referencie
----------

1. ↑   *Saint Bernard de Clairvaux* [online]. Encyclopædia Britannica, [cit. 2016-01-18]. Dostupné online. (po anglicky)

Externé odkazy
--------------

* FILIT – zdroj, z ktorého pôvodne čerpal tento článok.

Autoritné údaje: * abART: 64166
* BnF: 11891532s
* GND: 118509810
* ISNI: 0000 0001 2096 2264
* LCCN: n79059107
* NK ČR: jn20000720022
* ULAN: 500314286
* VIAF: 59875293
* WorldCat: lccn-n79059107
**Shaun Cameron Wright-Phillips** (\* 25. október 1981, Londýn, Anglicko) je anglický futbalista, ktorý má predkov z Jamajky a z Grenady. Adoptoval ho slávny futbalista Ian Wright.

Futbalové začiatky
------------------

Začínal v Nottingham Forrest, ktorý ho požičal na hosťovanie Manchesteru City, na ktorý bol v pätnástich rokoch ale „moc malý", odtiaľ ho poslali zase na hosťovanie do Maine Road, kde sa vypracoval na hráča hodného štartu v Premier League. Jeho manévre a guráž z neho urobili jedného z najlepších hráčov, ktorí vzišli z anglickej mládežníckej akadémie. 

Prvý gól za reprezentáciu vsietil 18. augusta 2004 do siete Ukrajiny, kde bol ako náhradník. Prvý celý zápas odohral 9. februára 2005 proti Holandsku.

Chelsea
-------

S Chelsea FC podpísal Shaun päťročný kontrakt. V svojej prvej sezóne sa na ihrisku objavil 24-krát v základe a 39-krát ako náhradník. Prvý gól za Chelsea vstrelil v zápase Ligy majstrov proti Levski Sofia 5. decembra 2006 takmer 17 mesiacov po prestupe.

Iné projekty
------------

Commons
* Spolupracuj na Commons Commons ponúka multimediálne súbory na tému **Shaun Wright-Phillips**

Zdroj
-----

*Tento článok je čiastočný alebo úplný preklad článku Shaun Wright-Phillips na českej Wikipédii (číslo revízie nebolo určené).*
**Banca Intesa S.p.A.** je veľká talianska banka založená v roku 1823, s názvom Intesa od roku 1998 s centrálou v Miláne. Zamierava sa na komerčné bankovníctvo, investičné bankovníctvo, súkromné bankovníctvo a investičný management. Banca Intesa má vyše 5 800 000 zákazníkov a 2 100 pobočiek.

Banka vznikla fúziou Banca Cattolica del Veneto s Milánskou sporiteľňou Cassa di Risparmio delle Provincie Lombarde.  

Banca Cattolica del Veneto bola dcérska spoločnosť Vatikánskej banky a bola nasledovníkom Banky Ambrosiano, známej škandálom s prepojením Vatikánskej banky s talianskou mafiou v sedemdesiatych rokoch. Šéf banky Ambrosiano Roberto Calvi, ktorý mal veľmi dobré kontakty na mafiu, spravoval pre Vatikán balíky akcií veľkých spoločností v Miláne i celom Taliansku a získal tak Vatikánu podiely na významnej časti talianskeho hospodárstva. Koncom sedemdesiatych rokov začínali obchody Vatikánskej banky silne škodiť dobrej povesti katolíckej Cirkvi, keďže talianska verejnosť sa dozvedela, že Vatikán vlastní podiely napr. aj na spoločnosti, vyrábajúcej antikoncepčné tabletky. Pápež preto dal pokyn na ukončenie investičnej činnosti v Taliansku. Obrovské finančné prostriedky boli následne nelegálnymi devízovými operáciami vyvezené do USA, kde boli znovu investované na kapitálových trhoch za pomoci mafie v Chicagu. Tento obrovský nelegálny transfer devíz spôsobil masívnu devalváciu talianskej líry a priviedol taliansku ekonomiku na pokraj kolapsu.  

Proti šéfovi Vatikánskej banky bolo vznesené obvinenie, ale nebolo možné ho zatknúť, lebo Vatikán nemá uzavretú zmluvu na vydávanie trestne stíhaných osob. Šéf banky Ambrosiano Roberto Calvi a jeho asistentka tragicky zahynuli za nevyjasnených okolností – Calviho našli obeseného a asistentka vypadla z okna v Miláne. 
Banca Cattolica del Veneto vystupovala istý čas pod názvom Banco Ambrosiano Veneto, nazývaná tiež Banco Ambroveneto.  

V roku 1998 sa Banca Cattolica del Veneto rozvinula do novej veľkej banky **Banca Intesa**.  

Banca Intesa sprivatizovala s podporou niektorých slovenských politikov slovenskú VÚB.

Odkazy
------

Banca Intesa
Mosadzný kohút
**Kohút** je typ potrubného uzáveru, ktorý dovoľuje rýchle otvovrenie a uzatvorenie. Zároveň umožňuje pri plnom otvorení prietok plným prierezom potrubia. Pracovná časť kohúta je kužeľ alebo guľa. Ovládanie vyžaduje väčšiu silu, väčšinou je riešené pákou. Z tohoto dôvodu sa používajú len do svetlosti potrubia 100. Od plného otvorenia po plné uzavretie postačuje 1/4 otočenia páky. Páka väčšinou indikuje stav otvorenia kohúta: rovnobežná s potrubím pri otvorenom a kolmá naň pri uzavretom stave. Kohúty sa bežne vyrábajú zo sivej liatiny, mosadze alebo bronzu. Pre špeciálne kvapaliny alebo účely sa môžu použiť aj iné materiály, napríklad pre laboratórne aparatúry sú kohúty sklené.

Kohúty môžu byť: *priame*, *rohové*, *dvojcestné*, *trojcestné* a *štvorcestné*.

Nejednoznačné označovanie
-------------------------

Rez guľovým uzáverom
Kohút sa často zamieňa s ventilom. Napr. klasický *vodovodný kohút* rep. *vodovodný kohútik* na sanite je zväčša ventil (na plné otvorenie je potrebných niekoľko otáčok).

*Guľový uzáver* sa častejšie označuje ako *guľový ventil* (angl. ball valve) namiesto *guľového kohúta* (rýchle otvorenie, plný prietokový prierez).

Zdroje
------

* BARTOŠ, Josef; NOVÁK, Vítězslav; ŠLÉGL, Miroslav. *Časti strojov II -III*. Bratislava : Alfa, vydavateľstvo technickej a ekonomickej literatúry, n.p. 1978. 584 s.
Logo spoločnosti Bandcamp
**Bandcamp** je internetová hudobná spoločnosť s hlavným sídlom v Oaklande v štáte Kalifornia, ktorá slúži ako obchod aj propagačná platforma určená hlavne pre nezávislých hudobných umelcov. Umelec, ktorý chce predávať svoju hudbu prostredníctvom spoločnosti Bandcamp, má vlastnú mikrostránku, na ktorú zverejňuje albumy alebo jednotlivé piesne. Všetky skladby je možné počúvať zadarmo a umelec sa rozhodne, či ich stiahnutie je platené alebo nie. Stránka si účtuje 15% z ceny zakúpenej hudby a 10%, ak zárobky z daného albumu presiahnu 5 000 dolárov. Táto webová stránka tiež umožňuje predaj fyzických médií na základe predbežného oznámenia správcom. Stránka podporuje formáty ako .mp3, .flac, .acc, .ogg a .m4a.

Bandcamp bol založený v septembri 2008 spoluzakladateľom Oddpost Ethanom Diamondom a programátormi Shawnom Grunbergerom, Joeom Holtom a Nealom Tuckerom. Populárnym sa stal po tom, čo Amanda Palmerová, Low Places a Bedhed v júli 2010 zrušili svoju nahrávaciu spoločnosť a začali predávať svoje albumy prostredníctvom spoločnosti Bandcamp. Propagovali sa iba na sieti Twitter.

*Bandcamp Daily*
----------------

V lete 2016 spoločnosť spustila ***Bandcamp Daily***, online hudobná publikácia, ktorá rozšírila redaktorský obsah a ponúka na platforme články o umelcoch. Publikácia má sídlo v New Yorku. Jej šéfredaktorom je Jes Skolnik, novinár v médiách *Pitchfork*, *BuzzFeed* a *The New York Times*, ako aj bývalý autor punkových zinov. Medzi publicistami časopisu *Bandcamp Daily* boli novinári časopisov *Wired*, *Vice*, *NPR Music*, *Pitchfork* a *Paste*.

Referencie
----------

1. ↑   *Paste Music - Guides to the Best Albums, Reviews and Live Music Video* [online]. pastemagazine.com, [cit. 2021-02-12]. Dostupné online. (po anglicky)
2. ↑  RATLIFF, Ben. Is Bandcamp the Holy Grail of Online Record Stores? (Published 2016). *The New York Times*, 2016-08-19. Dostupné online [cit. 2021-02-12]. ISSN 0362-4331. (po anglicky)
3. ↑   *Musicians Earned Over $270 Million From Bandcamp Last Year* [online]. Complex, [cit. 2021-02-12]. Dostupné online. (po anglicky)
4. ↑   *Inside Bandcamp's New Oakland Venue, Record Shop and Office* [online]. KQED, [cit. 2021-02-12]. Dostupné online. (po anglicky)
5. ↑  SEROTA, Maggie. *It's OK If You Don't Have Your Career Figured Out by 30* [online]. Glamour, [cit. 2021-02-12]. Dostupné online. (po anglicky)

Externé odkazy
--------------

* Oficiálna webová stránka

Zdroj
-----

* *Tento článok je čiastočný alebo úplný preklad článku Bandcamp na anglickej Wikipédii.*
Tablet Pixel C s klávesnicou so spusteným operačným systémom LineageOS v slovenskej verzii
**Pixel C** je 10,2 palcový androidový tablet, ktorý vyrábala a navrhla spoločnosť Google. Predstavený bol 25. septembra 2015 a predávať sa prestal 28. decembra 2017.

Poháňa ho osemjadrový čipset Nvidia Tegra X1, ktorý je založený na architektúre ARM "big.LITTLE": štyri jadrá sú rýchlejšie, zvyšné 4 sú pomalšie a energeticky efektívnejšie. Obsahuje 3 GB RAM a je dostupný v prevedení s 32 GB a 64 GB úložiskom. Má IPS displej s uhlopriečkou 10,2 palcov (260 mm) s rozlíšením 2560×1800 s bodovou hustotou 308 ppi.

Dostupná je aj voliteľná klávesnica pre Pixel C. Pripája sa k tabletu magneticky a komunikuje cez bluetooth, napájaná je z batérie a nabíja sa induktívne z tabletu.

Pri uvedení mal tablet systém Android 6.0.1 Marshmallow. Android 7.0 Nougat bol uvoľnený 22. augusta. Verzia 7.1.1 bola dostupná v decembri 2016 a verzia 7.1.2 v marci 2017. Android 8.1 bol uvedený v auguste 2017 a Android 8.1 5. decembra 2017.

Zdroj
-----

*Tento článok je čiastočný alebo úplný preklad článku Pixel C na anglickej Wikipédii.*

| * z
* d
* u
Google Pixel |
| --- |
| Smartfóny | 
* Pixel & Pixel XL
* Pixel 2 & Pixel 2 XL

 |
| Chromebooky | 
* Chromebook Pixel (2013) a (2015)
* Pixelbook

 |
| Tablety | 
* Pixel C

 |
| Príslušenstvo | 
* Pixel Buds

 |
**Incest** alebo **krvismilstvo** je pohlavný styk medzi blízkymi príbuznými.

Vo väčšine súčasných i historických kultúr sa považuje za tabu a je zakázaný. Presná definícia slova sa však v rôznych kultúrach chápe rozlične, pretože sa rozlišuje aj definícia výrazov „sexuálna aktivita" a „blízky príbuzný". V niektorých kultúrach sa blízky príbuzný definuje len pôrodom, v iných sa za blízkych príbuzných považuje aj adoptované dieťa alebo získané sobášom. 

Vo väčšine národov západnej civilizácie a nimi kolonizovanými národmi je pomer medzi blízkymi pokrvnými príbuznými zločinom, aj keď aj tu sa definícia blízkosti mení. V niektorých, sa považuje za závažný žalovateľný trestný čin, v iných je to len prečin s menej vážnymi dôsledkami.

Incest v prírode
----------------

V prírode sa niektoré druhy incestnému styku vyhýbajú, u iných môže byť bežnou súčasťou rozmnožovacej stratégie alebo sociálnej interakcie. U šimpanzov bonobo je pohlavný styk aj medzi blízkymi príbuznými prostriedkom na udobrenie sa alebo slúži ako pozdrav.

Referencie
----------

1. ↑  incest. In:  *Encyclopaedia Beliana*. 1. vyd. Bratislava : Encyklopedický ústav SAV; Veda, 2013. 682 s. ISBN 978-80-970350-1-3. Zväzok 7. (In – Kalg), s. 14.

Pozri aj
--------

* inbreeding

Iné projekty
------------

CommonsWikislovník
* Spolupracuj na Commons Commons ponúka multimediálne súbory na tému **Incest**
* Spolupracuj na Wikislovníku Wikislovník ponúka heslo ****Incest****
Poválečná rekonštrukcia udalosti (1948)
**Incident vo Venle** alebo **incident vo Venlo** bol únos troch dôstojníkov tajnej spravodajskej služby Veľkej Británie (2) a Holandska (1) nemeckou SS, ktorý sa uskutočnil krátko po začatí druhej svetovej vojny, 9. novembra 1939, v blízkosti holandsko-nemeckej hranice pri meste Venlo. Miestom incidentu sa stala kaviareň *Café Backus*, ktorá sa nachádza na holandskej strane niekoľko metrov za hraničnou závorou.

Priebeh incidentu
-----------------

Major Richard Henry Stevens a kapitán Sigismund Payne Best boli dôstojníkmi anglickej tajnej služby Secret Intelligence Service, ktorý v Holandsku, na jeseň v roku 1939, mali nadviazaný kontakt s domnelou opozíciou Adolfa Hitlera z kruhov Wehrmachtu. Londýn týmto vyjednávaniam venoval zvýšenú pozornosť na najvyšej úrovni. Britský premiér Arthur Neville Chamberlain a minister zahraničných vecí Lord Halifax videli šancu na skoré ukončenie vojny, v zlikvidovaní Adolfa Hitlera vedením Wehrmachtu.

Cafe Backus (2007), v pozadí holandsko-nemecký hraničný priechod. Hitlerovými odporcami, s ktorými britskí agenti stáli v kontakte, v skutočnosti boli nemeckí tajní agenti pod vedením Waltera Schellenberga. Jeden deň po atentáte Georga Elsera na Adolfa Hitlera v mníchovskej pivničnej pivárni *Bürgerbräukeller*, 9. novembra 1939, nemecké špeciálne komando SS pod velením sturmbannführera Alfreda Naujocksa, na stretnutí pri holandských hraniciach zadržali. Príslušníka holandskej tajnej služby poručíka Dirk Klopa a britských agentov Stevensa a Besta uniesli do Nemecka, pričom holandský príslušník na následky strelných zranení pri prevoze do Düsseldorfu v Düsseldorfe podľahol. V Nemecku oboch agentov prezentovali verejnosti prostredníctvom médií ako zodpovedných za Elsterov mníchovský atentát. Z Berlína riadil operáciu šéf nemeckej tajnej služby Reinhard Heydrich.

Následky incidentu
------------------

Incident vo Venlo ochromil a znehodnotil značnú časť britskej špionážnej siete v Západnej a Strednej Európe. Takisto zapríčinil fakt, že západné mocnosti až do skončenia vojny na podobné aktivity odbojových snáh proti Hitlerovi reagovali veľmi skepticky. Johan W. van Oorschot riaditeľ holandskej tajnej služby odstúpil z funkcie. V máji 1940 bol pre Hitlera incident vo Venlo zámienkou na prepadnutie a obsadenie Holandska. Obidvom britským agentom sa podarilo prežiť internáciu v koncentračných táboroch Sachsenhausen a Dachau a v roku 1945 sa dostali na slobodu. V roku 2009 bol ministerstvom zahraničných vecí Veľkej Británie zverejnení spis s archívnym číslom FO 371/23107, ktorý mal byť pôvodne tajný do roku 2015, v ktorom je zdokumentovaná úloha britskej vlády pri vyjednávaniach s fingovanými odporcami Adolfa Hitlera.

Zdroje
------

* *Tento článok je čiastočný alebo úplný preklad článku Venlo-Zwischenfall na nemeckej Wikipédii.*
**Prechodník** alebo **transgresív** alebo zriedkavo **príslovkové príčastie** je (v niektorých jazykoch) neurčitý slovesný tvar, ktorý vyjadruje sprievodný dej súvisiaci s hlavným dejom vety. V niektorých jazykoch, najmä románskych jazykoch a angličtine, mu do značnej miery zodpovedá gerundium, v nemčine mu do značnej miery zodpovedá prítomné príčastie (=particípium prézenta, príčastie I). 

Vo väčšine slovanských jazykov (v súčasnej slovenčine alebo moravských nárečiach nie) sa rozlišuje **súčasný prechodník (=prechodník súčasnosti, prechodník prítomný)**, ktorý vyjadruje paralelnosť sprievodného deja, a **predčasný prechodník (=prechodník predčasnosti, prechodník minulý)**, ktorý vyjadruje spravidla predčasnosť sprievodného deja. V ruštine sa prechodník volá dejepričastije, v češtine přechodník, v poľštine imiesłów przysłówkowy (t.j. príslovkové príčastie).

Slovenčina
----------

V slovenčine sa tvorí príponou -úc/-uc alebo -iac (resp. po j len -ac). Presnejšie povedané sa tvorí pridaním prípony -c k tvaru 3. osoby množného čísla slovesa, pričom pri niektorých slovesách sa ale kmeň rozšíri o skupinu -aj-. Napríklad: chytať - oni chytajú - chytajúc, robiť - oni robia - robiac, báť - oni sa boja - bojac, chápať (- oni chápu ) - cháp**aj**úc. 

Pri nedokonavých slovesách (napr. chytajúc) vyjadruje prechodník súčasnosť hlavného deja a sprievodného deja, pri dokonavých slovesách (napr. chytiac) vyjadruje nesúčasnosť, spravidla predčasnosť sprievodného deja. 

Rozlišuje sa **činný prechodník** (t.j. štandardný prípad prechodníka) a absolútny prechodník (t.j. prechodník, ktorý plní funkciu príslovky alebo predložky, napr. nevynímajúc, počnúc).

V staršom úze slovenčiny existoval aj predčasný prechodník (prechodník minulý): dokonavé slovesá mali tvar na -vši, napr. napísavši (v modernej slovenčine napíšuc).

Zdroje
------

* prechodník. In: MISTRÍK, Jozef, et al. *Encyklopédia jazykovedy*. 1. vyd. Bratislava : Obzor, 1993. 513 s. ISBN 80-215-0250-9. S. 341.
* ORAVEC, Ján; LACA, Vincent. *Príručka slovenského pravopisu pre školy*. 9. vyd. Bratislava : Slovenské pedagogické nakladateľstvo, 1986.
* DVONČ, Ladislav, et al. *Morfológia slovenského jazyka*. 1. vyd. Bratislava : Vydavateľstvo SAV, 1966. 895 s. Dostupné online. S. 487 a nasl.
Hrad Belcastel
**Hrad Belcastel** je stredoveký hrad v obci Belcastel, na severnom brehu rieky Aveyron, vo francúzskom departemente Aveyron. Najstaršia časť stavby pochádza z 9. storočia. Dlhú dobu bol sídlom rodu Saunhac.

Belcastel sa stal v roku 1928 národnou pamiatkou. Francúzsky architekt Fernand Pouillon viedol v 70. rokoch 20. storočia rekonštrukciu hradnej zrúcaniny opustenej v 17. storočí. Na stavbe pracovalo dvanásť murárov a desať vitrážistov. 

Pouillon sa zúčastnil aj rekonštrukcie obce, ktorá získala titul *"Un des plus beaux villages de France"* ("Jedna z najkrajších dedín Francúzska").

V súčasnosti hrad vlastní americký pár, a je otvorený pre verejnosť od apríla do novembra. Hostí aj stále i prechodné umelecké výstavy.

Hrad Belcastel je jeden z 23 hradov v Aveyrone tvoriacich tzv. *La Route des Seigneurs du Rouergue*.

Iné projekty
------------

Commons
* Spolupracuj na Commons Commons ponúka multimediálne súbory na tému **Hrad Belcastel**

Externé odkazy
--------------

* Oficiálna stránka

Zdroj
-----

*Tento článok je čiastočný alebo úplný preklad článku Château de Belcastel na anglickej Wikipédii.*
Súradnice: 50°26′25.25″S 14°34′35.949″V﻿ / ﻿50,4403472°S 14,57665250°V﻿ / 50.4403472; 14.57665250

**Hrad Kokořín** je hrad ležiaci asi desať kilometrov severovýchodne od Mělníka nad riečkou Pšovka v Dokeskej pahorkatine. Bol postavený po roku 1320, pravdepodobne pražským hradným grófom Hynkom Berkom z Dubé. Podľa mena hradu sa celá chránená oblasť nazýva Kokořínsko, v podhradí je obec Kokořín.

Dejiny
------

V roku 1426 dobyli a zničili hrad husitské vojská. Po husitských vojnách hrad často striedal majiteľov - v 15. storočí Řitka z Bezdědic a Klinštějnovci, v 16. storočí Beřkovskí zo Šebířova a Kaplířovci. Od roku 1544 je uvádzaný ako pustý. Jeho osud ešte zhoršilo rozhodnutie cisára Ferdinanda II. zaradiť ho medzi tzv. *prekliate hrady*, t. j.. hrady, ktoré sa nesmeli udržiavať, pretože inak by vďaka svojej výhodnej polohe mohli ohroziť panovnícku moc.

V roku 1894 zakúpil zrúcaninu pražský podnikateľ Václav Špaček, ktorého syn Jan ju dal pred prvou svetovou vojnou novogoticky zrekonštruovať. V rokoch 1911 - 1916 hrad upravil do dnešnej podoby architekt Eduard Sochor podľa pokynov Augusta Sedláčka a Čeňka Zíbrta. V roku 1951 bol hrad zoštátnený, respektíve skonfiškovaný.

V roku 2001 sa stal národnou kultúrnou pamiatkou; navrátenie rodine Špačkovcov tým bolo sťažené, ale nie znemožnené (Kokořín bol nakoniec vrátený v roku 2006).

Vzhľad hradu
------------

Valcová vyhliadková veža Kokořína je vysoká 38 metrov. Hradný palác bol počas rekonštrukcie zvýšený o jedno poschodie a zastrešený. Na paláci je plastika od J. Kalvodyho a vo vnútri maľby J. Fischera. Je tu pamätník K. H. Máchu a expozícia českého romantického umenia z 19. storočia.

Cestovný ruch
-------------

Neďaleko hradu železnica nevedie, je tu autobusové spojenie. Hrad je zachytený o. i. na mape KČT 16 a je cieľom výletov od 18. storočia. K hradu vedú značené turistické cesty.

Referencie
----------

1. ↑  Dvořáček, P.: Putování po hradech a zámcích, Olomouc 2000, s. 92.

Literatúra
----------

* Kolektiv: Hrady a zámky v Čechách, Praha 1986, s. 189-190.

Pozri aj
--------

* Zoznam národných kultúrnych pamiatok Českej republiky

Iné projekty
------------

Commons
* Spolupracuj na Commons Commons ponúka multimediálne súbory na tému **Hrad Kokořín**

Externé odkazy
--------------

* Hrad Kokořín na *www.pruvodce.com*
* Kokořín hrad
* Virtuálna prehliadka

Zdroj
-----

*Tento článok je čiastočný alebo úplný preklad článku Hrad Kokořín na českej Wikipédii.*
| Steve Davis
 Steve Davis vo VaršaveSteve Davis vo Varšave |
| --- |
| Osobné údaje |
| Dátum narodenia | 22. august 1957 |
| Miesto narodenia | Plumstead, Londýn |
| Kariéra |
| Profesionálna dráha | od roku 1978 |
| Majster sveta | 1981, 1983, 1984, 
1987–1989 |

**Steve Davis**, OBE, (\* 22. august 1957, Plumstead, Londýn) je anglický profesionálny snookerový hráč. Vyhral viac titulov ako väčšina profesionálnych hráčov. K jeho úspechom patrí aj šesť titulov majstra sveta v osemdesiatych rokoch.

Davisove najväčšie úspechy dosiahol v osemdesiatych rokoch, keď bol svetovou snookerovou jednotkou sedem rokov v rade a osemkrát za sebou sa dostal do finále Majstrovstiev sveta; počas putovania dosiahol svoju prvú snookerovú magickú hranicu 147 bodov pred televíznymi kamerami a stal sa prvým športovým milionárom. O jeho popularite v osemdesiatych rokoch hovorí aj to, že na televíznych obrazovkách bol častejšie ako britkský premiér.

Hoci od roku 1997 nevyhral žiadny významnejší turnaj jeho hra je stále na veľmi vysokej úrovni, udržiava si postavenie v elitnej svetovej šestnástke takmer každý rok. V snookerovej sezóne 07/08 bol na 15. mieste. Davis tiež rozvinul svoju televíznu kariéru; pracuje ako analysta pri snookerových prenosoch BBC.

Davis je významná osobnosť aj vo svete poolu kde sa najmä každoročne zúčastňuje turnaja Mosconi Cup kde zastupuje Európu proti výberu USA v hre nine-ball.

Autoritné údaje: * BnF: 150701415
* GND: 1248115791
* ISNI: 0000 0000 8150 6409
* LCCN: nr97038356
* VIAF: 71300006
* WorldCat: lccn-nr97038356
**Bernard Tschumi** (\* 25. január 1944, Lausanne, Švajčiarsko) patrí medzi najvýznamnejších architektov 20. storočia.

Biografia
---------

Narodil sa 25. januára 1944 v meste Lusanna vo Švajčiarsku. Jeho otcom bol taktiež architekt Jean Tschumi (1904-1962). Bernard študoval v Paríži a od roku 1969 na Federálnom inštitúte technológie (ETH) v Zürichu. Od 1970 učil deväť rokov na Architectural Association v Londýne a od 1976 štyri roky na Princeton University. V roku 1975 zorganizoval výstavu *A space, A Thousand Words* a *Manhattan Transcripts*. V rokoch 1980-1983 bol hosťujúcim profesorom na Hejdukově Cooper Union. V roku 1981 otvoril svoju vlastnú kanceláriu, Bernard Tschumi Architects v Paríži a tiež v New Yorku. Od roku 1988 je dekanom Graduate School of Architecture, Planning and Preservation na Kolumbijskej univerzite v New Yorku.

Tschumi je predstaviteľom dekonštruktivizmu. Je to smer, ktorý odmieta súdržnosť a presnosť, jeho znakmi sú neistota a disharmónia. Architektúra tohto umeleckého štýlu často vzdoruje zákonmi gravitácie. V roku 1988 bola organizovaná výstava pod názvom Dekonštruktívna architektúra, tu boli predstavené práce siedmich architektov, medzi nimi Bernarda Tschumiho.

Diela
-----

* Park de la Villette (Paríž, 1982-98)
* National Center for the Contemporaty Arts (1988)- druhá cena súťaže
* Glass Video Gallery (Groningen, Holandsko, 1990)
* Lerner Hall Student Center, Columbia University (New York, 1994-99)
* School of Architecture (Marne- la- Vallée, 1994-99)
* Interface Flon Transport Systeme v Lusanne (1988-2001).

### Park de la Villette

Park de la Villette naprojektoval na 200. výročie Veľkej francúzskej revolúcie. Nie je symbolická ani monumentálna. Mal by byť zábavným parkom, bol dokončený za šesť rokov. V parku je nemenej ako 42 farebných atrakcií, všetky dekonštruktivistické žartíky z dielne Tschumiho s intelektuálnym prispením dobového filozofa Derrida. Atrakcie sú väčšinou natreté jasnou červenou farbou. Pôvodným zámerom bolo, aby vedľa atrakcií mal v parku prebiehať i bohatý kultúrny program, ktorý sa ale nikdy nekonal. Jedna atrakcia slúži ako reštaurácia, druhá ako kaviareň a tretia ako vyhliadka. Sú usporiadaný prísne geometricky, sú vzácnou ukážkou modernej architektúry bez skutočnej či vopred určenej funkcie.

Významné publikácie
-------------------

* The Manhattan Transcripts: Theoretical Projects, Architecture and Disjunction
* La Case vide Cinegramme Folie: La Parc de la Villette
* Architecture and Disjunction: Collected Essays, Event- Cities: Praxis

Zdroje
------

* Dulla, M.: Architektúra dnes, Pallas, 1993
* Glancey, J.: Moderní architektura, Praha, 2004
* Jodidio: Architecture now! , Koln, 2001
* Prinaová, F. Demartiniová, E.: 1000 let architektury, Slovart, 2006
* Sennot, R. S.: Encyclopedia of 20th- century architecture, London, 2004
*

Externé odkazy
--------------

* oficiálna stránka(po anglicky)/(po francúzsky)

Autoritné údaje: * abART: 103758
* BnF: 12051794t
* GND: 119011654
* ISNI: 0000 0001 2102 7438
* LCCN: n81152022
* NK ČR: jo2006346306
* ULAN: 500022322
* VIAF: 84184458
* WorldCat: lccn-n81152022